**שופטים פרק ג ז-יא**

)ז) **וַיַּעֲשׂוּ בְנֵי יִשְׂרָאֵל אֶת הָרַע בְּעֵינֵי ה'**

וַיִּשְׁכְּחוּ אֶת ה' אֱלֹהֵיהֶם וַיַּעַבְדוּ אֶת הַבְּעָלִים וְאֶת  הָאֲשֵׁרוֹת:

(ח) **וַיִּחַר אַף ה' בְּיִשְׂרָאֵל** **וַיִּמְכְּרֵם** בְּיַד כּוּשַׁן רִשְׁעָתַיִם מֶלֶךְ אֲרַם נַהֲרָיִם

וַיַּעַבְדוּ בְנֵי יִשְׂרָאֵל אֶת  כּוּשַׁן רִשְׁעָתַיִם שְׁמֹנֶה שָׁנִים:

(ט) **וַיִּזְעֲקוּ בְנֵי יִשְׂרָאֵל אֶל ה'**

**וַיָּקֶם ה' מוֹשִׁיעַ לִבְנֵי יִשְׂרָאֵל** וַיּוֹשִׁיעֵם אֵת עָתְנִיאֵל בֶּן קְנַז אֲחִי כָלֵב הַקָּטֹן מִמֶּנּוּ:

(י) וַתְּהִי עָלָיו רוּחַ ה'

וַיִּשְׁפֹּט אֶת יִשְׂרָאֵל וַיֵּצֵא לַמִּלְחָמָה וַיִּתֵּן ה' בְּיָדוֹ אֶת כּוּשַׁן רִשְׁעָתַיִם מֶלֶךְ אֲרָם

וַתָּעָז יָדוֹ עַל כּוּשַׁן רִשְׁעָתָיִם:

(יא) וַתִּשְׁקֹט הָאָרֶץ אַרְבָּעִים שָׁנָה וַיָּמָת עָתְנִיאֵל בֶּן קְנַז: פ